open-index/open-wikipedia-markdown huggingface dataset:
Kaarina Suonio

**Kaarina Elisabet Suonio** (o.s. **Brusiin**, s. 7. helmikuuta 1941 Helsinki) on suomalainen poliitikko (SDP), joka toimi kansanedustajana vuosina 1975–1986 sekä kahdesti ministerinä.

Suonio toimi urallaan kulttuuriministerinä Kalevi Sorsan kolmannessa ja opetusministerinä neljännessä hallituksessa 1982–1986. Suonio on toiminut Tampereen apulaiskaupunginjohtajana 1986–1992, Tampereen toimialajohtajana 1993–1994, Hämeen läänin maaherrana 1994–1997 ja Tampere-talon johtajana vuosina 1997-2004.

Vuoden 1979 eduskuntavaaleissa Suonio sai 12&nbsp;488 ääntä, eli kahdeksanneksi eniten koko maassa. Hän jätti eduskunnan siirtyessään Tampereen apulaiskaupunginjohtajaksi vuonna 1986. Suonion tilalle eduskuntaan nousi Seija Karkinen ja opetusministeriksi nimitettiin Pirjo Ala-Kapee.

Kaarina Suonio on koulutukseltaan sekä filosofian maisteri että oikeustieteen kandidaatti. Hän on toiminut psykologina ennen valintaansa kansanedustajaksi muun muassa Työterveyslaitoksella vuodesta 1963 alkaen sekä vuodesta 1971 vankeinhoitolaitoksen palveluksessa.

Suonio oli vuonna 1993 eduskunnan valitsema valtakunnanoikeuden jäsen sen käsitellessä Kauko Juhantaloon kohdistettua syytettä. Hän oli valtakunnanoikeuden jäsenenä vuoden 2007 loppuun asti. 

Hän on ollut myös rasismin vastaisen valtuuskunnan puheenjohtaja. Ministerinä ollessaan hän yritti estää F1-kuljettaja Keke Rosbergia ajamasta apartheidin hallitsemassa Etelä-Afrikassa.

Toukokuussa 2007 Suonio promovoitiin kunniatohtoriksi Tampereen teknillisen yliopiston promootiossa.

Kaarina Suonion isä oli professori, oikeusfilosofi Otto Brusiin ja hänen sisarensa oli vuoden 1968 Miss Suomi Leena Brusiin.

## Julkaisut
* *On the effect of the location of brain injuries on psychological test performances* (1965)
* *Arviointimenetelmien luotettavuus (teoksessa: Työkyvyn ja kuntoutusmahdollisuuksien arviointi)* (1971)
* *Päätöksenteko ja osallistuminen vankeinhoidossa* (1973)
* *Vajaakuntoisiin suhtautuminen (teoksessa: Kuntoutus)* (1974)
* *Mielenterveys työelämässä* (1976)

## Lähteet

## Aiheesta muualla
* 
* Muisti palaa pohjaan -TV-ohjelman sivut
* Suonio jää eläkkeelle kevein mielin, Tampereen kaupungin tiedotuslehti 1/2004
Metropolis (Teräsmies)

**Metropolis** on Teräsmiehen kuvitteellinen kotikaupunki. Se esiintyi ensimmäisen kerran *[[Action Comics]]* -lehden numerossa 16 vuonna 1939. Teräsmies ei ole kotoisin Metropoliksesta, vaan hän varttui nuorukaiseksi Smallvillen pikkukaupungissa.

Metropoliksen sijainti on vaihdellut vuosien varrella, kuten monen muunkin DC Comicsin universumin paikan. Luultavasti se kuitenkin sijaitsee jossakin Yhdysvaltain itärannikon tienoilla. Joskus on vertauskuvallisesti sanottu, että Metropolis olisi New York päivällä ja Batmanin kotikaupunki Gotham City yöllä.

Televisiosarja *[[Smallville]]ssä* Metropolis on sijoitettu poikkeuksellisesti Kansasiin, noin 160 kilometrin päähän Smallvillestä. DC Universumin elokuvien mukaan Metropolis sijaitsee Delawaren rannikolla lahden toisella puolella New Jerseyssä Gotham Cityn ollessa sen sisarkaupunki. Metropolis on usein synonyymi New Troyn keskeiselle saarelle, mutta koko kaupunki kattaa myös Queensland Parkin, Park Ridgen ja Bakerlinen kaupunginosat. Kaupunki on kuuluisa tulevaisuuteen katsovasta, optimistisesta hengestään, johon viitataan sen lempinimellä "Huomisen kaupunki". Metropolis kasvoi alun perin Fort Hobin siirtomaa-etupostista, ja sen perustivat varhaiset eurooppalaiset uudisasukkaat vuonna 1661 Pohjois-Amerikan kolonisaation alussa. Se kasvoi tasaisesti yhdeksi maailman suurimmista kaupungeista, ja siitä tuli kuuluisa teknologiakeskus ja mediakeskus. Metropolisissa sanotaan asuvan yli 11 miljoonaa asukasta. Lisäksi mm supersankarit Booster Gold ja Black Lightning asuvat Metropolisissa.

*Injustice*-universumiin sijoittuvassa sarjakuvakuvatarinassa Jokeri tuhoaa Metropolisin ydinpommilla tappaen kaikki kaupungin asukkaat. Teräsmies kostaa tämän teon tappamalla Jokerin ja menetettyään kaiken, jonka vuoksi hän omisti elämänsä hän muuttuu diktaattoriksi ja päättää ottaa maan haltuunsa estääkseen uusien Jokerin kaltaisten superrikollisten synnyn.

## Tunnetuimmat nähtävyydet

* Daily Planet Building, jonka katolla on suuri planeetanmuotoinen logo. *[[Daily Planet]]* on sanomalehti, jolle Teräsmiehen siviilihenkilöllisyys Clark Kent työskentelee. Jossakin vaiheessa se on myös ollut televisiokanava.
* LexCorp-yhtymän (Lex Luthorin omistama monialayritys) L-kirjaimen muotoinen päämaja.
* Itsemurhaslummi, Metropoliksen syrjäytyneiden asuinalue.
* S.T.A.R. Labs, Yksityisomistuksessa olevan tieteellisen ajatushautomon merkittävä tieteellinen tutkimuslaitos.
Capleton

**Capleton** (oik. **Clifton George Bailey III**, 13. huhtikuuta 1967 St Mary, Jamaika) on reggaeartisti. Capletoniin viitataan myös nimillä **King Shango**, **King David**, **The Fireman** ja **The Prophet**.

## Diskografia
**Number One Pon the Look Good Chart* - 1991
**Lotion Man* - 1991
**Alms House* - 1993
**Good So* - 1994
**Prophecy* - 1995
**I-Testament* - 1997
**One Mission* (kokoelma) - 1999
**More Fire* - 2000
**Still Blazin* - 2002
**Voice of Jamaica, Vol.3* - 2003
**Praises to the King* - 2003
**Reign of Fire* - 2004
**The People Dem* - 2004
**Duppy Man*
**Free Up* - 2006
**Hit Wit Da 44 Rounds* - 2007
**Rise Them Up* - 2007
**Bun Friend* - 2008
**Yaniko Roots* - 2008
**Jah Youth Elevation* - 2008
**I-Ternal Fire* - 2010

## Aiheesta muualla

* Capletonmusic
Sanaton rakkaus

**Sanaton rakkaus** (*Children of a Lesser God*) on yhdysvaltalainen vuoden 1986 draamaelokuva.

Randa Hainesin ohjaama elokuva kertoo kuurojen koulun opettajasta, joka rakastuu viittomakieltä käyttävään kuuroon naiseen. Pääosissa ovat William Hurt, Marlee Matlin, Piper Laurie ja Philip Bosco. Elokuva pohjautuu Mark Medoffin samannimiseen näytelmään.

Itsekin lähes kuuro Matlin voitti elokuvasta parhaan naispääosan Oscar-palkinnon ja Golden Globen. Hän on nuorin naisnäyttelijä, joka on voittanut parhaan naispääosan Oscar-palkinnon. Elokuva oli ehdolla yhteensä viiteen Oscariin mukaan luettuna paras elokuva -ehdokkuus. Yhdysvaltalainen National Board of Review of Motion Pictures nimesi sen yhdeksi vuoden kymmenestä parhaasta elokuvasta.

## Rooliluettelo

## Palkintoja
### [[Oscar]]it
* Paras naispääosa: Marlee Matlin
Ehdokkaana:
* Paras elokuva
* Paras miespääosa: William Hurt
* Paras naissivuosa: Piper Laurie
* Paras sovitettu käsikirjoitus: Hesper Anderson, Mark Medoff

### [[BAFTA]]t
Ehdokkaana:
* Paras sovitettu käsikirjoitus: Hesper Anderson, Mark Medoff
### [[Golden Globe]]t
* Paras naispääosa draamaelokuvassa: Marlee Matlin
Ehdokkaana:
* Paras draamaelokuva
* Paras miespääosa draamaelokuvassa: William Hurt

## Arvioita
*[[Video-opas|Video-oppaassa]]* vuodelta 1994 Kati Sinisalo sanoo *Sanatonta rakkautta* tunteikkaaksi mutta yllättävän todenmakuiseksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet
Baikalvuoristo

**Baikalvuoristo**  () on Baikaljärven luoteisrantaa reunustava vuoristo Etelä-Siperiassa Venäjällä. Laptevinmereen laskeva 4 000 kilometriä pitkä Lenajoki saa alkunsa Baikalvuoristosta, joka jää joen ja Baikaljärven väliin. Baikaljärvi itse puolestaan laskee Jäämereen Angara- ja Jeniseijokien kautta. Baikalvuoriston ja Lenan luoteispuolelta alkaa laaja Keski-Siperian ylänkö. Idässä Baikalvuoristo liittyy Stanovoivuoristoon.

Baikalvuoriston rinteitä peittää tiheä metsä, jonka puulajeja ovat harmaaleppä, haapa, hieskoivu, siperianlehtikuusi, siperianpihta, mänty ja siperiankuusi.

Vuoriston korkein huippu on 2&nbsp;572 metriä korkea Tšerskivuori.

## Lähteet
Taka-Baikalia

**Taka-Baikalia** () on maantieteellinen alue Siperiassa Baikaljärven "takana" eli itäpuolella. Etenkin eliömaantieteellisissä yhteyksissä alue tunnetaan myös nimellä **Dauria** (), joka tulee paikallisen daguurien kansan nimestä.

Historiallinen Taka-Baikalia on noin tuhannen kilometrin mittainen niin itä–länsisuunnassa kuin pohjois–eteläsuunnassakin. Se ulottuu Baikalin rannoilta Šilka- ja Argunjokien yhtymäkohtaan idässä ja etelässä Mongolian ja Kiinan rajalle. Etenkin alueen pohjoisosassa on korkeita vuoria. Ilmasto on jyrkän mantereinen. Kasvillisuus on paljolti taigametsää, myös metsäaroa ja aroa (steppiä).

Venäjän keisarikunnassa Taka-Baikalia oli hallinnollinen alue (oblasti), jonka pääkaupunki oli ensin Nertšinsk, sittemmin Tšita. Siitä tuli osa Kaukoidän tasavaltaa vuonna 1920. Nykyisin Taka-Baikalia jakaantuu Burjatian tasavallan ja Taka-Baikalian aluepiirin kesken ja osapuilleen kattaa niiden yhteenlasketun alueen.

## Lähteet
Oulun yliopiston kirjasto

**Oulun yliopiston kirjasto** on tieteellinen kirjasto, joka tarjoaa Oulun yliopiston ja Oulun ammattikorkeakoulun tutkimuksen, opetuksen ja opiskelun tarvitsemat kirjasto- ja tietopalvelut sekä tietoaineistot. Kaikille avoin tiedekirjasto palvelee myös muita tiedontarvitsijoita. Kirjastolla on vuonna 2024 neljä toimipaikkaa: Tiedekirjasto Pegasus, Lääketieteen kirjasto, Sosiaali- ja terveysalan kirjasto sekä Oulaisten oppimiskeskus. Kirjasto aloitti toimintansa 1. syyskuuta 1959.

Oulun yliopiston kirjasto tarjoaa asiakkaidensa käyttöön painettuja ja elektronisia tietoaineistoja Oulun yliopiston ja Oamkin tutkimus- ja opetusaloilta. Kirjaston kokoelmiin kuuluvat mm. kurssikirjat, lainattava kokoelma, käsikirjastokokoelma, EU-kokoelma, varastokokoelmat sekä erikoiskokoelmat. Kirjaston tarjoamat tietoaineistot löytyvät Oula-Finna -tietokannan kautta.

Oulun yliopiston kirjasto on yksi Suomen kuudesta vapaakappalekirjastosta, minkä vuoksi kirjasto saa kaikki Suomessa ilmestyneet painatteet paitsi sanomalehdet ja pienpainatteet. Vuonna 1995 kirjasto sai Eurotietokeskus (EDC, *European Documentation Centre*) -statuksen, joten kirjasto saa käyttöönsä myös kaikki Euroopan unionin viralliset julkaisut joko suomen tai englannin kielellä.

Kirjaston toimipisteissä on asiakkaiden käytettävissä lukupaikkoja, ryhmätyötiloja, tutkijanhuoneita, lukittavia kaappeja, kirjavaunuja, työasemia, kopiokoneita, mikrofilmien lukulaitteita sekä av-välineitä.

## Lähteet

## Aiheesta muualla
Oula

**Oula** on alun perin saamelainen miehen etunimi. Se on muunnos nimistä Olli ja Olavi. Nykyään sitä käyttävät suomalaisetkin.

Nimeä *Uula* pidetään eräänä muotona Oula-nimestä.

Digi- ja väestötietoviraston tietojen mukaan Oula-nimisiä on Suomessa ollut vuoden 2019 loppuun mennessä noin 960 ja Uula-nimisiä 371. Vuodesta 2020 lähtien Oulan nimipäivä on 29. heinäkuuta, Olavin päivänä.

## Tunnettuja Oula- ja Uula-nimisiä
### Oula
* Oula Forsström (s. 1993), suomalainen pesäpalloilija
* Oula Jääskeläinen (s. 1969), suomalainen taitoluistelija ja valmentaja
* Oula Palve (s. 1992), suomalainen jääkiekkoilija 
* Oula Silvennoinen (s. 1970), suomalainen historioitsija
* Oula Uski (s. 1992), jääkiekkoilija
* Oula Piilovaara (s. 2006), valokuvaaja

### Uula
* Uula Eronen (s. 1937), suomalainen toimittaja ja kirjailija  
* Uula Laakso (s. 1949), suomalainen näyttelijä

#### Uula taiteilijanimenä
*Uula Aapa, kirjailija Akseli Olli Väänäsen käyttämä nimi

### Kuvitteellisia Oula- ja Uula-nimisiä
* Uula, kissa televisiosarjassa Uula ja Kuu
* Oula Haavisto, Minna ja Asko Haaviston poika televisiosarjassa *[[Uusi päivä]]*
* Oula Tyrsky, hahmo Kristiina Louhen Aino-kirjoissa, Ainon ystävä

### Nimen muita merkityksiä
*Uulatuote, Kokemäellä toimiva maaleja ym. valmistava yritys
*Oula-kokoelmatietokanta, Oulun yliopiston kirjaston tietokanta

## Lähteet
Futuurin perfekti

**Futuurin perfekti** on verbin aikamuoto, joka ilmaisee tapahtumaa, joka tapahtui tai joka odotetaan tai suunnitellaan tapahtuvan ennen tulevaisuudessa olevaa hetkeä tai tapahtumaa. Suomen kielessä ei ole futuurin perfektiä (eikä futuuriakaan), mutta se voidaan periaatteessa ilmaista muodolla *tulla olemaan tehnyt*, vaikka jotkut ovat tulkinneet sen svetisismiksi. Muissa kielissä esiintyviä lauseita futuurin perfektissä ilmaistaan suomessa tavallisesti perfektillä ja usein sellaisilla sanoilla kuin "sitten", "varmasti" tai "jo": 
*"Kolmen kuukauden päästä on (sitten) kulunut kymmenen vuotta onnettomuudesta" (vrt. "Kolmen kuukauden päästä tulee olemaan kulunut..."), engl. *In three months, ten years will have passed since the accident.*  
*"Vuoden loppuun mennessä olen sitten ollut työssä täällä viisi vuotta" engl. *By the end of the year I'll have been working here for five years*. 

Latinassa futuurin perfekti tunnetaan nimellä II futuuri ja se on yksi kuudesta pääaikamuodosta.

Englannissa futuurin perfekti muodostetaan lisäämällä will-verbi perfektimuotoon, jonka have-apuverbi ei kuitenkaan taivu persoonan mukaan, kun kyseessä on itse asiassa perfektin infinitiivi: *He will have spoken before 10 AM*, "hän on (jo/varmasti/varmasti jo) puhunut ennen klo 10" (svetisismi: hän tulee olemaan puhunut).

Futuurin perfektiä käytetään englannissa, kun halutaan ilmaista, että jotain tapahtuu tulevaisuudessa ennen toista tulevaa tapahtumaa. Sääntöä kuvaa lause *When A occurs, I will (already) have done B*: "Kun A tapahtuu, olen (jo) tehnyt B:n", jossa suomessa on jälkimmäisessä lauseessa perfekti, mutta englannissa on futuurin perfekti.

Itse asiassa futuurin perfektiä käytetään englannissa myös silloin, kun halutaan ilmaista, että jotain tapahtui menneisyydessä ennen toista tulevaa tapahtumaa. Tästä on esimerkki jälkimmäinen lause:
* *If it rains tomorrow, we will have worked in vain today.* ("Jos huomenna sataa, niin olemme tänään tehneet työtä turhaan.")
* *If it rains tomorrow, we will have worked in vain yesterday.* ("Jos huomenna sataa, niin olemme eilen tehneet työtä turhaan.")
Balkanvuoret

**Balkanvuoret** on Karpaattien vuoriston jatke Tonavan eteläpuolella Kaakkois-Euroopassa, Balkanin niemimaan koillisosassa. Vuoristo on noin 600 kilometrin pituinen, sen keskikorkeus on 900 metriä ja leveys 19–32 kilometriä. Se ulottuu Serbian itäosista keskisen Bulgarian poikki Mustallemerelle. Se on syntynyt vain muutamia miljoonia vuosia sitten, ja sitä kutsutaan nuoreksi poimuvuoristoksi. Vuoristo on syntynyt, kun Afrikan laatta on työntynyt Euraasian laatan alle.
 
Bulgarian puolella korkein huippu on Botev, joka on 2&nbsp;376 metriä korkea.

## Lähteet

## Aiheesta muualla
Christina Applegate

**Christina Applegate** (s. 25. marraskuuta 1971 Hollywood, Kalifornia) on yhdys­valtalainen näyttelijä. Hän näytteli Kelly Bundya komedia­sarjassa *[[Pulmuset (televisiosarja)|Pulmuset]]* vuosina 1987–1997.

## Ura
Christina Applegate oli vain kolmen kuukauden ikäinen, kun hän esiintyi ensimmäisen kerran televisiossa. Hän oli äitinsä, näyttelijä Nancy Priddyn sylissä *[[Päivien viemää]]* -saippuaoopperan jaksossa. Christinan isä oli äänitetuottaja Bobby Applegate. Nancy Priddy ja Bobby Applegate erosivat, ja Priddy kasvatti tyttärensä yksin.

Applegate oli 15-vuotias, kun hän sai roolin televisiosarjasta *Pulmuset*. 11 kautta kestäneessä tilannekomediassa Applegate näytteli perheen yksinkertaista tytärtä Kelly Bundyä. *Pulmusten* ohjella hän teki myös joitakin elokuvia, muun muassa vuoden 1991 komedian *[[Apua! Lastenvahti kuoli – eihän kerrota äidille?]]*

Applegate pyrki 1990-luvun lopulla erottumaan aiemmasta Kelly Bundyn hahmosta. Hänen elokuviaan olivat muun muassa vuonna 1998 ensi-iltansa saaneet komediat *[[The Big Hit]]* ja *[[Jane Austenin mafia!]]*, jossa Applegate näytteli nuoren mafioson morsianta. Applegaten uusi televisiosarja oli myös vuonna 1998 alkanut *[[Jesse (televisiosarja)|Jesse]]*, jossa hän näytteli työn ja perheen välillä taiteillutta yksinhuoltajaäitiä. Sarjan inspiraationa oli Applegaten oma nuoruus äitinsä kanssa. Sarja lakkautettiin kahden tuotantokauden jälkeen.

Applegaten vuoden 2001 aikamatkustuselokuva *[[Just Visiting – kuokkavieraat keskiajalta]]* oli sekä kriittinen että taloudellinen pettymys. Sen jälkeen hän näytteli elokuvissa *[[Radalla (elokuva)|Radalla]]* (2002), *[[Huippunäkymät]]* (2003) ja *[[Uutisankkuri: Ron Burgundyn legenda]]* (2004). Applegate vieraili myös televiosarjassa *[[Frendit]]*, missä hän esitti Rachel Greenin siskoa Amyä. Applegate voitti roolista Emmy-palkinnon vuonna 2003 ja oli uudestaan ehdolla vuonna 2004.

Applegaten seuraava tilannekomediasarja oli vuonna 2007 alkanut *[[Samantha (televisiosarja)|Samantha]]*, jota hienoisesta menestyksestä huolimatta näyttettiin vain kaksi kautta. Myös sarjaa *[[Up All Night (televisiosarja)|Up All Night]]* näytettiin kaksi kautta. Applegate näytteli 2010-luvulla muun muassa elokuvissa *[[Uutisankkuri 2: Legenda jatkuu]]* (2013), *[[Loma (vuoden 2015 elokuva)|Loma]]* (2015) ja *[[Bad Moms]]* (2016). Vuonna 2019 alkoi puolestaan musta komedia *[[Dead to Me (televisiosarja)|Dead to Me]]*.

Applegate on toiminut rintasyöpäjärjestön puheenjohtajana. Hän kannattaa eläinten oikeuksia ja PETA-järjestöä.

Vuonna 2009 *[[People (lehti)|People]]*-lehti nimesi Applegaten maailman kauneimmaksi henkilöksi.

## Yksityiselämä
Vuonna 2008 Applegate sairastui rintasyöpään. Häneltä poistettiin molemmat rinnat, kun häneltä löydettiin rintasyövälle altistava BRCA1-geeni. Häneltä poistettiin vuonna 2017 syöpäriskin pienentämiseksi myös munanjohdimet ja munasarjat. Applegatella todettiin MS-tauti kesällä 2021.

Applegate oli 2001–2005 naimisissa näyttelijä Jonathan Schaechin kanssa. Applegate ja muusikko Martyn LeNoble saivat tyttären vuonna 2011 ja menivät kaksi vuotta myöhemmin naimisiin.

## Filmografia

## Lähteet

## Aiheesta muualla
Karhukankaan rautatieasema

**Karhukankaan rautatieasema** () on Suomen rataverkon liikennepaikka Pohjanmaan radalla. Liikennepaikka sijaitsee Ylivieskan kaupungin alueella Iso-Kähtäväjärven itäpuolella, noin yhdeksän kilometriä etelään Ylivieskan rautatieasemalta, ja sen etäisyys Helsingin päärautatieasemalta on 622,9 ratakilometriä mitattuna Haapamäen ja Seinäjoen asemien kautta. Liikennepaikalla toimii raiteenvaihtopaikkana, eikä sillä kaupallisia henkilö- tai tavaraliikenteen pysähdyksiä. Se on nimetty läheisen kohouman mukaan. 

Karhukankaan liikennepaikka avattiin 1. kesäkuuta 1958. Kokkola–Ylivieska-radan kaksoisraidetöissä Karhukankaasta tehtiin raiteenvaihtopaikka ja liikennepaikan sijaintia muutettiin 11. joulukuuta 2016. Liikennepaikkaan kuuluu kaksi pääraidetta. Varsinaista asemarakennusta ei ole, ainoastaan laitetila.

## Lähteet

## Aiheesta muualla
*Vaunut.org: Kuvia Karhukankaan rautatieasemalta
Karhukangas

**Karhukangas** voi tarkoittaa:

* Karhukangas, kylä Haapavedellä.
* Karhukangas, kylä Muhoksella.
* Karhukangas, kylä Pielavedellä.
* Karhukangas, kylä Vieremällä. 
* Karhukankaan rautatieasema Ylivieskassa.
Pontypool

__NOTOC__
**Pontypool** () on kylpylä- ja yliopistokaupunki Cardiganinlahden rannalla Walesissa. Se on hieman alle  asukkaan kaupunki eteläisessä Walesissa. Se sijaitsee Afon Llwyd -joen varrella ja on nykyisin osa Torfaenin hallintoaluetta. Vaikka kaupunki sijaitseekin Etelä-Walesin hiiliesiintymien laitamilla, sitä pidetään teollisuuskaupunkina siellä ennen esiintyneen rauta- ja terästeollisuuden, hiilikaivostoiminnan ja kattavan rautatieverkoston vuoksi. Nykyisin kaupunki on lähinnä lähialueiden kuten Cwmbranin ja Newportin työvoiman asuinaluetta.

## Kuvia

Tiedosto:Pontypool Park Gates.jpg|Pontypool Parkin portit.
Tiedosto:Grade II listed St Albans Catholic Church, Pontypool - geograph.org.uk - 3369994.jpg|St. Albansin katolinen kirkko.
Tiedosto:Pontypool Rugby Ground - geograph.org.uk - 1760922.jpg|Pontypool rugbykenttä. 


## Tunnettuja pontypoolilaisia
* Tunnetun Manic Street Preachers -yhtyeen James Dean Bradfield ja Sean Moore ovat kotoisin Pontypoolista.

## Lähteet

## Aiheesta muualla

*Pontypool History Resource Web Site: The Outline History of Pontypool
Kretiinit

**Kretiinit** on suomalainen ramopunk- ja punk rock -yhtye. Se on perustettu Kemissä vuonna 2003. Yhtye on ottanut vahvasti vaikutteita Ne Luumäet-, Klamydia- ja Ramones-yhtyeiltä. Yhtyeen aktiivivuodet ajoittuu vuosille 2000 - 2009.

## Julkaisut
### Albumit
* *Huoleton elämä* (2004)
* *Kretinaatio* (2006)

### Singlet
* *Kreatiinit* (2004)
* *RockFutisKemi* (2006)

## Lähteet

## Aiheesta muualla
* Viralliset kotisivut
Amrapuu

**Amrapuu** (*Spondias mombin*) on hedelmäpuu, joka kasvaa villinä Etelä-Amerikassa ja villiintyneenä monin paikoin Afrikassa, Intiassa ja Indonesiassa. Sen mangoa muistuttavia hedelmiä käytetään ravinnoksi ja lehtiä lääkinnällisiin tarkoituksiin.

Amrapuun lehdet muodostuvat vastakkaisista lehdyköistä, joita on pariton määrä, yleensä 9–19 kappaletta. Puu varistaa lehtensä helmi–maaliskuussa. Kaarna on harmaata. Puuta voi lisätä oksapistokkaista, joten se on suosittu pensasaitojen laji. 

## Lähteet

## Katso myös
* ambrapuut (*Liquidambar*)

## Aiheesta muualla
* United States Department of Agriculture (USDA): Spondias mombin 
* Centre for Agriculture and Biosciences International (CABI): Spondias mombin (hog plum) 
* Bioline.org: Ayoka A.O, Akomolafe R.O, Akinsomisoye O.S & Ukponmwan O.E: Medicinal and Economic Value of Spondias mombin, African Journal of Biomedical Research, Vol. 11 (2008); 129 - 136 (pdf)
Hominini

**Hominini** on Homininae-alaheimon tribus. Siihen kuuluvat ihmislajit ja simpanssit sekä niiden edesmenneet esi-isät.
Hannah ja sisaret

**Hannah ja sisaret** () on vuonna 1986 ensi-iltansa saanut romanttinen komedia, jonka on ohjannut Woody Allen. Elokuva kertoo yhden suurperheen yhteenkietoutuneista tarinoista vuoden ajalta kahden kiitospäiväaterian välissä. Elokuvan pääosia esittävät Mia Farrow Hannahina sekä Barbara Hershey ja Dianne Wiest tämän sisarina.

*Hannah ja sisaret* on lipputuloissa mitattuna Allenin menestynein elokuva. Pohjois-Amerikassa se on tuottanut yhteensä 41 miljoonaa dollaria, tosin otettaessa inflaatio huomioon *[[Annie Hall]]* ja *[[Manhattan (elokuva)|Manhattan]]* ovat olleet tuottoisampia.

*Hannah ja sisaret* oli ehdolla seitsemässä Oscar-palkintokategoriassa. Se voitti niistä kolme, kun Michael Caine palkittiin parhaasta miessivuosasta, Dianne Wiest naissivuosasta ja Woody Allen alkuperäisestä käsikirjoituksesta. Oscarien lisäksi elokuva on saanut kaksi BAFTA-palkintoa ja parhaan draamaelokuvan Golden Globen. Yhdysvaltalainen National Board of Review of Motion Pictures nimesi sen yhdeksi vuoden kymmenestä parhaasta elokuvasta ja palkitsi Woody Allenin parhaana ohjaajana sekä Dianne Wiestin parhaana naissivuosan näyttelijänä.

*[[The New York Times]]in* kriitikot valitsivat *Hannah’n ja sisaret* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Palkintoja
### Oscarit
*Paras miessivuosa: Michael Caine
*Paras naissivuosa: Dianne Wiest
*Paras alkuperäinen käsikirjoitus: Woody Allen
Ehdokkaana:
*Paras elokuva
*Paras ohjaus: Woody Allen
*Paras leikkaus: Susan E. Morse
*Paras lavastus: Stuart Wurtzel, Carol Joffe

### BAFTAt
*Paras ohjaus: Woody Allen
*Paras alkuperäinen käsikirjoitus: Woody Allen
Ehdokkaana:
*Paras elokuva
*Paras miespääosa: Woody Allen
*Paras miespääosa: Michael Caine
*Paras naispääosa: Mia Farrow
*Paras naissivuosa: Barbara Hershey
*Paras leikkaus: Susan E. Morse

### Golden Globet
*Paras draamaelokuva
Ehdokkaana:
*Paras miessivuosa: Michael Caine
*Paras naissivuosa: Dianne Wiest
*Paras ohjaaja: Woody Allen
*Paras käskirjoitus: Woody Allen

## Lähteet

## Aiheesta muualla
* 
*
Riihimäki–Tampere-rata

**Riihimäki–Tampere-rata** on Suomen rataverkkoon kuuluva päärataosuus Riihimäeltä Hämeenlinnan ja Toijalan kautta Tampereelle. Rataosan pituus on noin 116 kilometriä, se on kauko-ohjattua ja sähköistettyä kaksiraiteista rataa, joka on varustettu junien automaattisella kulunvalvonnalla (JKV). Rataosalla suurin sallittu nopeus on henkilöjunille 200&nbsp;km/h ja tavarajunille 120&nbsp;km/h. Rataosan ainoa tasoristeys sijaitsee Hämeenlinnan Sairiossa.

## Onnettomuudet rataosalla

* Sarankulman junaturma, 1. kesäkuuta 1989
* Kuurilan junaturma, 15. maaliskuuta 1957
* Turengin junaturma, 12. maaliskuuta 1940
* Iittalan junaturma, 4. maaliskuuta 1940

## Lähteet

## Aiheesta muualla
Emilio Castillo

**Emilio Castillo** (s. 24. syyskuuta 1950) on yhdysvaltalainen saksofonisti ja säveltäjä. Hänet tunnetaan parhaiten Tower of Powerin toisena saksofonistina.

Castillon pitkä muusikon ura alkoi, kun hän jäi kiinni varastamisesta. Hänen isänsä kehotti tapauksen jälkeen poikaa aloittamaan jonkin harrastuksen. Isänsä kehotuksesta Emilio alkoi opetella saksofonin, pianon ja kitaran soittoa. Sen lisäksi Emilio otti oppitunteja musiikin teoriasta basisti Norman Batesilta. 

Castillo aloitti uransa kosketinsoittajana *The Gotham City Crimefighters* -yhtyeessä. Nähtyään soulia soittaneen *The Spyders* -yhtyeen,  Emilio Castillo alkoi soittaa soul cover-kappaleita *The Motownsin* kanssa. Myöhemmin 1960-luvulla yhtyeeseen liittyi tenorisaksofonisti Stephen "Doc" Kupka, jonka ehdotuksestaan he alkoivat soittaa omia sävellyksiään. Samoihin aikoihin bändin nimeksi muutettiin *Tower of Power*. 

Castillo on ollut yhtyeen jäsen sen perustamisesta alkaen, toimien Tower of Powerin johtohahmona. Huomattava osa bändin kappaleista on Emilio Castillon ja Stephen Kupkan käsialaa.

## Aiheesta muualla
*Tower of Powerin virallinen kotisivu
Curt Lincoln

**Curt Richard ”Curre” Lincoln** (8. lokakuuta 1918 Tukholma, Ruotsi – 28. elokuuta 2005 Espoo) oli suomalainen rata-autoilija. Hän ajoi 400 kilpailussa noin 200 voittoa. Hän voitti Eläintarhan ajot kaikkiaan 14 kertaa vuosina 1951–1962 Formula Juniorin ja F3-luokassa. Muista saavutuksista mainittakoon Angolan GP:n voitto 1959 ja kaksi luokkavoittoa Kristianstadin 1 000 kilometrillä Ruotsissa 1957. Lincoln oli puuhamiehenä Keimolan moottoriradan rakentamisessa, ja hän ajoi siellä viimeisen kilpailunsa 50-vuotiaana 1968.

Lincoln kilpaili myös tennispelaajana. Hän edusti Suomea kerran Davis Cupissa ja voitti nelinpelissä kolme Suomen mestaruutta. Hänen poikansa Lars Lincoln voitti tenniksen nelinpelissä kaksi Suomen mestaruutta.

Curt Lincolnin tytär Nina oli naimisissa muun muassa edesmenneen Formula 1 -maailmanmestarin Jochen Rindtin kanssa.

Irwin Goodman mainitsi Lincolnin kappaleessaan *Kuin Ferrari*: ”Viivoille saa tulla vaikka Curt Lincolnkin”.

## Lähteet

## Kirjallisuutta
* 

## Aiheesta muualla
* Curt Lincolnin muistokirjoitus ''Helsingin Sanomissa''.
* Curt Lincoln, Eläintarhan suomalaisvoittaja. Ylen Elävä arkisto.
*
Kuha (täsmennyssivu)

**Kuha** voi tarkoittaa seuraavia:

## Kalalaji

* kuha (*Sander lucioperca*), kalalaji

## Paikannimi
* Kuha, kylä Ranualla.
* Kuhan pelto, taistelupaikka Kuortaneella

## Sukunimi
* Arvid Kuha (1877–1959), suomalainen opettaja, koulunjohtaja ja yritysjohtaja
* Jouko Kuha (s. 1939), suomalainen este- ja kestävyysjuoksija
* Seija Kuha (s. 1944), suomalainen yleisurheilija
* Tuija Kuha (s. 1968), suomalainen runoilija
* Jussi Ala-Kuha (1952–2007), suomalainen soitinrakentaja, säveltäjä ja sanoittaja

## Muita

* Kuha-luokan miinanraivaaja, suomalainen miinanraivaaja-aluksia 1940-luvulla
* Kuha-luokka, Suomen merivoimien heräteraivaajaluokka 1970-luvulla
* Kuha., suomalainen yhtye
* Kajaanin Kuhat, kajaanilainen uimaseura
* Uintiseura Kuhat, helsinkiläinen uimaseura
* Kuha, vuonna 2015 Suomessa suosioon noussut internet-ilmiö
* Kuha, suomalaisen rikostoimittaja Armas Kauhasen (1907–1990) käyttämä nimimerkki
Pertti Metsärinne

**Pertti Metsärinne** (s. 6. syyskuuta 1930 Sippola) on suomalainen muusikko, joka on tullut tunnetuksi orkesteristaan. Yhtye tuli tunnetuksi ensimmäisillä Kotkan meripäivillä 1962 ja oli mukana muun muassa Spede Pasasen radio- ja televisio-ohjelmissa ja oli läheisessä yhteistyössä Juha ”Watt” Vainion kanssa. Suosionsa huipulla yhtye oli 1960-luvun lopussa ja 1970-luvun alussa, ja tältä ajalta ovat peräisin yhtyeen tunnetuimmat kappaleet, muun muassa Metsärinteen esittämä *Hirvenmetsästys* (1970) ja hänen sovittamansa *Ei mitään nimiä*, *Rukouslauantai* ja *Seuramatkat* (kaikki vuodelta 1967).

## Tunnustukset

Pertti Metsärinteelle on myönnetty Valtion taiteilijaeläke vuonna 1995.

Kotkalaisen Junnun lauluseuran kunniajäsen nro 2 vuonna 1999.

Imatra Big Band Festivalin Jazzlegenda-palkinto vuonna 2003.

Kotka Jazz ry:n keisarikunnan Keisari nro 4.

Pertti Metsärinteen orkesterille on myönnetty Kotkan viihteen Harmoniapalkinto nro 15.

## Kokoonpano

* Pertti Metsärinne (piano, trumpetti)
* Heikki Kauppinen (klarinetti)
* Risto Sihvonen (kitara, saksofoni)
* Arvi Edward Syrjä (basso)
* Reijo Tani (rummut)
* Pekka Kaarna (vibrafoni)

Yhtye esiintyi myös muun muassa elokuvassa *[[X-Paroni]]* .

## Lähteet
Kuurilan rautatieasema

**Kuurilan rautatieasema** () oli rautatieasema Suomen rataverkolla Hämeenlinnan kaupungin (entisen Kalvolan kunnan) Kuurilan kylässä. Asema sijaitsi rataosalla  noin ratakilometrillä km 135+800 Helsingin päärautatieasemalta. Kuurila oli Hämeenlinnan ja Tampereen välisen rataosan alkuperäisiä IV luokan asemia Parolan, Viialan ja Lempäälän asemien ohella. Nykyisin valtion rataverkolla on vuonna 1993 käyttöön otettu Kuurila-niminen raiteenvaihtopaikka, joka sijaitsee noin kaksi kilometriä alkuperäisestä rautatieasemasta pohjoiseen Valkeakosken kaupungin alueella.

Kuurilan junaturma tapahtui Kuurilan ja Iittalan rautatieasemien välisellä, tuolloin vielä yksiraiteisella rataosuudella 15. maaliskuuta 1957.

## Kuurilan vanha asema
Toijalan ja Iittalan asemien välillä sijainnut Kuurilan alkuperäinen rautatieasema toimi junakohtauspaikkana, kun rataosuus Riihimäki–Tampere oli vielä yksiraiteinen. Vuonna 1876 valmistuneen asemarakennuksen oli suunnitellut arkkitehti Knut Nylander. Kuurila alennettiin laiturivaiheeksi vuonna 1963 ja miehittämättömäksi seisakevaihteeksi vuonna 1968. Henkilöliikenne Kuurilassa lopetettiin vuonna 1980. Kun asematoiminnot Kuurilassa loppuivat maaliskuussa 1984, huonokuntoinen asemarakennus purettiin.

Kuurilan vanhalta asemalta lähti aikoinaan myös kapearaiteinen Kuurilan metsärata.

## Kuurilan puolenvaihtopaikka
Riihimäki–Tampere -rataosan kaksiraiteistamisen myötä vanha Kuurilan liikennepaikka säilyi aina kauko-ohjauksen käyttöönottoon saakka, jonka jälkeen se lakkautettiin. Samanniminen uusi liikennepaikka perustettiin muutaman kilometrin alkuperäisen aseman pohjoispuolelle. Uusi, edelleen käytössä oleva Kuurilan liikennepaikka on raiteenvaihtopaikka, jossa ei ole henkilö- eikä tavaraliikenteen palveluja.

## Lähteet

## Aiheesta  muualla
* Ylen Elävä arkisto – Junien yhteentörmäys Kuurilassa
Eat Static

**Eat Static** on brittiläinen elektronisen musiikin projekti. Se yhdistetään yleensä psytranceen, mutta se tuottaa myös muunlaista elektronista tanssimusiikkia. Eat Staticin muodostivat pitkään pääasiassa Joie Hinton ja Merv Pepler, mutta nykyään se on lähinnä Peplerin yhden miehen projekti.

Eat Static juontaa juurensa Wooden Baby -nimisestä yhtyeestä, joka perustettiin vuonna 1987. Kolme vuotta myöhemmin se kehittyi Eat Staticiksi. Tuolloin mukana olivat Steve Everitt, Hinton ja Pepler. Kaksi jälkimmäistä soittivat aktiivisesti myös rockyhtye Ozric Tentaclesissa (koskettimet, rummut), jonka he jättivät lopulta 1994 keskittyäkseen täysipainoisesti Eat Staticiin. Helmikuussa 2008 Joie Hinton jätti puolestaan Eat Staticin viettääkseen enemmän aikaa perheensä parissa.
 
## Diskografia

*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Lähteet

## Aiheesta muualla
* Virallinen sivu 
* 
* 
* Eat Static Discogs-sivustolla
Mäntyluoto

**Mäntyluoto** () on Porissa sijaitseva niemi ja yksi Porin kaupunginosista. Se on järjestysnumeroltaan 65. kaupunginosa, ja se sijaitsee Meri-Porin alueella.

Mäntyluodossa sijaitsevat yksi Porin sataman satama-alueista, *Mäntyluodon satama*, joka on Pohjoismaiden suurin sahatavarasatama, sekä Pori Offshore Constructionsin omistuksessa oleva Mäntyluodon telakka.. Mäntyluoto on myös valtatie 2:n päätepiste.

Mäntyluotoon valmistui Tampere–Pori-rautatien jatke 1. marraskuuta 1899. Henkilöliikenne reitillä lopetettiin kuitenkin vuonna 1962. Sataman toiminnan vilkastuessa 1900-luvun alkupuolella, rakennutti Porin kaupunki alueelle Mäntyluodon hotellin, joka valmistui vuonna 1918. Se pysyi Porin kaupungin omistuksessa vuoteen 2000 asti. 

Mäntyluoto käsittää myös Kallon saaren, jossa on muun muassa Suomen vanhimman urheiluseuran, purjehdusseura Segelföreningen i Björneborgin kotisatama, sekä Porin merivartioasema ja vuonna 1884 valmistunut Kallon majakka. Mäntyluodon vieressä sijaitsee Uniluodon kaupunginosa, jonka monet yhdistävät samaksi alueeksi Mäntyluodon kanssa.

Vanhan satamaviraston vierestä alkaa "Koiraranta", jossa hiekkarannalla omistajien mukana saavat koirat ja muut lemmikkieläimet käydä uimassa.

## Nähtävyyksiä
*Mäntyluodon hotelli
*Tuulivoimaloita
*Kallo

## Naapurikaupunginosia
*Uniluoto
*Herrainpäivät (Pori)

## Lähteet

## Aiheesta muualla
Kouluhallitus

**Kouluhallitus** (, vuoteen 1918 **Koulutoimen ylihallitus**) oli vuosina 1870–1991 toiminut suomalainen valtion keskusvirasto, joka vastasi koulu- ja kirjastoasioista. Sen vastuualueeseen kuuluivat muun muassa yleisissä oppilaitoksissa annettavan opetuksen valvonta, koulujen rakentaminen, valtionosuuksien myöntäminen kunnallisille ja yksityisille oppilaitoksille, opistoille sekä kirjastoille, peruskoulun ja lukion opetussuunnitelmien laatiminen, aineiden oppimäärien vahvistaminen sekä oppikirjojen hyväksyminen.

Kouluhallitus yhdistettiin 1. huhtikuuta 1991 Ammattikasvatushallituksen kanssa, jolloin syntyi nykyinen opetushallitus.

## Historia
Kouluhallitus perustettiin 24. marraskuuta 1869 annetulla asetuksella, kun alkeisopetuksen järjestäminen siirrettiin kirkolta valtion ja kuntien tehtäväksi osana kansakoulu-uudistusta. Sitä ennen kouluasioista vastaava ylin viranomainen oli toiminut Tuomiokapitulin yhteydessä. Uusi keskusvirasto aloitti toimintansa 1. heinäkuuta 1870, ja sen alaisuuteen tulivat kansa- ja oppikoulut. Sen tehtäviin kuului alkujaan muun muassa valvoa, että koulujen opetus henkisi kunnioitusta esivaltaa kohtaan sekä korostaisi alamaisten velvollisuuksia ja säädyllisyyttä. Suomen suuriruhtinaskunnassa kouluhallitus toimi senaatin kirkollisasiaintoimituskunnan alaisuudessa.

Suojelukasvatuslaitokset ja lastentarhat siirtyivät pois kouluhallitukselta vuonna 1924.

## Kouluhallituksen pääjohtajat
Titteli vuoteen 1874 *puheenjohtaja*, 1874–1918 *ylitirehtööri*, 1918–1944 *ylijohtaja*, 1944 alkaen *pääjohtaja*.

* Casimir von Kothen 1870–1873
* Lorenz Lindelöf 1874–1902
* Y. K. Yrjö-Koskinen 1902–1917
* Mikael Soininen 1917–1924
* Oskari Mantere 1924–1942

* L. Arvi P. Poijärvi 1942–1945
* Yrjö Ruutu 1945–1950
* Reino Oittinen 1950–1972
* Erkki Aho 1973–1991

## Lähteet
**Pääjohtajakunta*, s. 193–106. SKS, Helsinki 2005.

### Viitteet

## Aiheesta muualla
* Tietoa kouluhallituksen aineistojen tutkimisesta
*
Ammattikasvatushallitus

**Ammattikasvatushallitus** oli vuosina 1966–1991 toiminut suomalainen keskusvirasto, joka vastasi ammattikoulutuksen järjestämisestä. Se perustettiin vuoden 1966 alusta kauppa- ja teollisuusministeriön ammattikasvatusosaston seuraajaksi ja siirrettiin vuonna 1969 opetusministeriön alaisuuteen. Kouluhallituksen tavoin Ammattikasvatushallituksen tehtäviin kuuluivat muun muassa opetussuunnitelmien laatiminen, oppimateriaalien hankkiminen ja koulujen rakennuttaminen.

Ammattikasvatushallitus yhdistettiin 1. huhtikuuta 1991 Kouluhallituksen kanssa, jolloin syntyi nykyinen Opetushallitus.

## Ammattikasvatushallituksen pääjohtajat
* Aarno Niini 1966–1968
* Viljo Kuuskoski 1968–1974
* Seppo Oinonen 1975–1980
* Jorma Pöyhönen 1980–1991
Lähde:

## Lähteet
Hei, täältä tulee Kuha.

**Hei, täältä tulee Kuha.** on Kuha.:n vuonna 2003 julkaistu toinen albumi. Levy koostuu neljästä osasta, joista kuuluisin on lähes puolituntinen rock-ooppera *Kalifi myy mustaa valoa*, joka perustuu erittäin löyhästi Heikki Seppälän samannimiseen romaaniin vuodelta 1945.

## Kappaleet

Levyn kappaleet on jaettu neljään kokonaisuuteen

**I Isku vasten musiikin kasvoja**

Caesarnenäinen merimies - 3.48
Diskoteekki - 3.20
Ravurin loppuelämä - 3.41
Vesiapina Albert - 3.17
Kuhankeittäjä - 3.22
Tohtori Krabola: tehtävä Belgiassa - 2.58

**II Kebab Metal**

Sepon vatsa - 2.03
Emiliano Zapata ja irstaan lepukkipään metsästäjät - 4.57
Kukkotappelu - 1.04
Hei, täältä tulee Kuha! - 3.38
Ruskea kuriiri - 4.18
Groovy Nights in (A) Alabama - 2.58

**III Kalifi myy mustaa valoa**

Neptunuksenkuja 13 - 2.07
Tohtori Flang ampuu ohi - 1.11
Kaukaisen idän salaseurat - 2.20
Rotanviiksinen peipingiläinen - 1.25
Tohtori muistelee mestattua kukkoa - 1.18
Haukka ja kippari (tohtori saa uuden annoksen mustaa valoa) - 1.14
Pässinvuoren fakiiri - 1.15
Ansoja viritetään - 1.35
Kalifi ja mandariini - 1.12
Malaijilainen merirosvo - 0.53
Baba-Hassanin "huilunviritys" - 0.53
Neiti Tiiran vaatekomero - 2.36
Kalifin salakammio - 1.55
Kaappikello vain raksutteli (kalifikin on vain mies) - 0.42
Tohtori Flangin käsikirjoitus - 1.59
Naamarit poistetaan - 1.56

**IV Rakkaudesta musiikkiin**

Love in a Beach - 2.21


## Kokoonpano

* Ahmed Ahonen – Koskettimet, pandora
* Juha Kuha – Laulu
* Jonna Mononen – Koskettimet, rummut, erikoistehosteet
* Moukari Mononen – Rummut
* Pekkala-Pekkala – Basso, SYB, tahdistin
* Jeesus Vipunen – Kitara, taustalaulu

### Vierailevat tähdet

* Hauli Mononen – Rummut, myrkytin (kappaleet 4, 5, 13-29)
* Mungo Mononen – Laulu, koskettimet, taustalaulu, akustinen kitara, lyömäsoittimet, synteettinen basso
* Huljus Ninja-Kekkilä – Klarinetti (4, 5, 29)
* Viveka6 – Viulu (4, 5, 29)
Amfiboliitti

**Amfiboliitti** on vihertävä tai mustanharmaa, kimaltava metamorfinen kivilaji. Se koostuu amfibolista, plagioklaasista, sarvivälkkeestä ja biotiitista.

Amfiboliitti on Suomessa varsin yleistä, ja sitä käytetään mm. kiuaskivenä, ja jossain määrin myös rakennuskivenä. Keski-Euroopan kivikautiset ihmiset tekivät amfiboliitista kivikirveitä.

## Lähteet

## Aiheesta muualla
Telekineettinen testilaboratorio

**Telekineettinen testilaboratorio** on Kuha.:n kolmas, vuonna 2005 julkaistu albumi.

## Kappaleet
# Tohtori Krabolan telekineettinen testilaboratorio - 7.49
# Soviet-Kuha 3:  Painileiri - 3.42
# Soviet-Kuha 2: Nenä - 4.20
# Soviet-kuha 4: Upotti sankoon pään - 3.32
# Analoginen Kuha 1: Supermarket Jésus - 2.39
# Analoginen Kuha 2: Jytän mestarit - 4.56
# Analoginen Kuha 4: Rouva Braun - 8.00
# Digitaalinen Kuha 1: Elämän maratoonari - 2.45
# Digitaalinen Kuha 2: Karaten rauhoittavasta vaikutuksesta - 2.44
# Digitaalinen Kuha 3: Saksan keisari - 3.06
# Digitaalinen Kuha 4: Musta peruna - 3.37
# Soviet-Kuha 1: Matkustan ilman ystävää - 5.44

## Kokoonpano
* Juha Kuha ‎– laulu, taustalaulu
* Pekkala-Pekkala ‎– basso
* Moukari Mononen ‎– rummut
* Jeesus Vipunen ‎– kitara, taustalaulu

### Vierailijat
* Eppu Kosonen ‎– koskettimet, kitara, hanuri, lyömäsoittimet, taustalaulu
* Markus Reuter ‎– warr-kitara
* Jasmin Sämpylä ‎– viulu, mandoliini, kiljuminen
* Jukka Varmo ‎– munniharppu
Amnestia

**Amnestia** ( 'unohdus') tarkoittaa yleistä armahdusta, jolla tiettyyn (usein poliittiseen) rikokseen syyllistyneiden teko unohdetaan kokonaan tai ainakin seuraamuksia lievennetään tuntuvasti. Yleensä amnestia myönnetään sisällissodan hävinneelle osapuolelle joidenkin vuosien kuluttua sodan päättymisestä.

Suomessa yleisestä armahduksesta on säädettävä lailla.

## Lähteet
Kuhakeisarin palatsissa

**Kuhakeisarin palatsissa** on Kuha.:n ensimmäinen albumi. Se julkaistiin omakustanteena vuonna 1998.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Ahmed Ahonen – koskettimet
* Juha Kuha – laulu, kasukka
* Hauli Mononen – rummut, patenttipelti, R-5
* Lauri Antero Mononen – rummut
* Pekka-Pekka Pietiläinen, – basso, SYB, kähinä
* Jeesus Vipunen – kitara, laulu
* Viveka6 – viulu
Andong (Korea)

**Andong** (, hanja ) on kaupunki Etelä-Koreassa, Nakdong-joen varrella. Siellä on noin 166 000 asukasta.  

Andong on paikka, josta kungfutselaisuus levisi Koreaan. Joseon-dynastian valtakaudella siellä vaikutti monia kungfutselaisia oppineita.

1970-luvulta alkaen kaupunki on kehittynyt nopeasti, vaikka kaupungistumisen eteneminen on saanut väkeä muuttamaan edelleen Souliin. 1990-luvun lopulta kaupunki on kehittynyt myös matkailukohteena.

## Lähteet

## Aiheesta muualla
Dandong

**Dandong** (myös **Tan-Tung** tai **Andong**) on kaupunki Kiinassa, Liaoningin maakunnassa. Vuonna 2010 kaupungissa oli 2,4 miljoonaa asukasta. 

Se on rajakaupunki Kiinan ja Pohjois-Korean välillä: kaupungista pääsee Jalujoen ylittävää "Ystävyyden siltaa" pitkin Pohjois-Korean puolelle. Joen toisella puolella Pohjois-Korean puolella on Sinuijun kaupunki. Rajakauppa kukoistaa, mutta Pohjois-Korean epävakaat olot lisäävät kaupan riskitekijöitä ja vähentävät investointien houkuttelevuutta. Joidenkin arvioiden mukaan jopa 70&nbsp;% Pohjois-Korean koko viennistä ja tuonnista kulkee Sinuijun ja Dandongin välillä. Kiina on sijoittanut suuria rahasummia Dandongin kehittämiseen Pohjois-Korean kauppaa ajatellen. Kehitykseen on kuulunut esimerkiksi erityistalousalueiden perustaminen Jalujoen saarille. Jalujoen yli on rakennettu uutta siltaa, jonka oli tarkoitus avautua vuonna 2014. Sillan rakentaminen jätettiin kuitenkin kesken Kiinan ja Pohjois-Korean suhteiden huononnuttua.

Jalujoki laskee kaupungin lähellä Koreanlahteen.

## Hallinnollinen jako

Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa):

; Kaupunkipiirit (3)
* 1. Zhenxing (振兴区)
* 2. Yuanbao (元宝区)
* 3. Zhen´an (振安区)
; Piirikuntatason kaupungit (2)
* 4. Fengcheng (凤城市)
* 5. Donggang (东港市)
; Autonominen piirikunta (1)
* 6. Kuandianin mantšujen autonominen piirikunta (宽甸满族自治县)

## Galleria

Dandong Railway Station.JPG|Dandongin rautatieasema.
Voa chinese Korean War Museum 24dec10 300.jpg|Korean sodan museo Dandongissa.
Great Wall of China at Dandong.jpg|Kiinan muuri Dandongissa.
Phoenix mountain (Feng Huang Shan).jpg|Fenghuangvuori Fengchengissä.


## Lähteet

## Aiheesta muualla
Xbox-murhat

**Xbox-murhiksi** kutsutaan joukkomurhaa, joka tapahtui Floridassa 6. elokuuta 2004. Murhat saivat alkunsa varastetusta Xbox-pelikonsolista, jonka johdosta kuusi ihmistä surmattiin alumiinisella baseball-mailalla. Murhiin osallistui kolme ”Xbox-teurastajaa”, 29-vuotias Troy Victorino sekä 20-vuotiaat Jerone Hunter ja Michael Salas. Kallojen murskaamisen jälkeen uhreja oli lisäksi hakattu teräaseilla ja kurkut viilletty auki.

Tapauksesta annettiin tuomiot 2. elokuuta 2006. Michael Salas tuomittiin elinkautiseen vankeusrangaistukseen ilman mahdollisuutta ehdonalaiseen. Troy Victorino ja Jerone Hunter tuomittiin teloitettavaksi myrkkyruiskeella. He odottavat tuomioidensa täytäntöönpanoa Floridan osavaltion vankilassa.

Murhat tapahtuivat 22-vuotiaan Erin Belangerin asunnossa. Hänen lisäkseen surmansa saivat hänen sulhasensa 30-vuotias Francisco "Flaco" Ayo-Roman ja heidän mäyräkoiransa, joka oli poljettu kuoliaaksi, 19-vuotias Michelle Nathan, 17-vuotias Jonathan Gleason, 28-vuotias Roberto "Tito" Gonzalez ja 34-vuotias Anthony Vega.

## Lähteet
* New York Daily News 9. elokuuta 2004: The Xbox murders 
* BostonHerald.com 26. heinäkuuta 2006: 3 guilty in Fla. slaughter of Mass. couple
* Pelaajalehti.com 4. elokuuta 2006: Xbox-teurastaja loppuelämän kiven sisässä 
* Jury condemns Victorino, Hunter to death; judge spares Salas
Arusaaret

**Arusaaret** (indonesiaksi Kepulauan Aru) on 95 saaren ryhmä Indonesian itäosassa Arafuranmeressä. Suurin saarista on Tanahbesar, mutta tärkein satama Dobo on läheisellä Wamarin saarella. Saarten yhteenlaskettu pinta-ala on 8&nbsp;563&nbsp;km². Korkeinkin kohta on vain 240 metriä merenpinnan yläpuolella. Arusaaret löydettiin 1606. Vuoden 2015 väestönlaskennan mukaan Arusaarien väkiluku oli 91 123.

Saaret sijaitsevat Australian-Uuden-Seelannin mannerlaatalla, ja niihin oli maayhteys jääkauden aikana. Niinpä ne muistuttavat kasvillisuudeltaan ja eläimistöltään lähinnä Uutta-Guineaa. Tyypillisinä Uuden Guinean lajeina Arusaarten lajistoon kuuluvat mm. kypäräkasuaari, kruunukyyhky sekä pussimäyrä. Saarten pinnanmuodot ovat yleisesti ottaen matalia mutta maasto on mäkistä ja kasvillisuus vaihtelee sademetsän, savannin ja mangrovesuon välillä. Saaria erottavat toisistaan kapeat salmet, joita kapeutensa takia on perinteisesti kutsuttu joiksi.

Arusaarten väestö on lähinnä malaijien ja papualaisten sekoitusta ja pääuskonto on kristinusko, joskin saarilla on myös muslimivähemmistö. Arusaarilla puhuttuja kieliä ovat barakai, batuley, dobel, karey, koba, kola, kompane, lola, lorang, manombai, mariri, itä taranga, länsi taranga ja ujir. Nämä kaikki kuuluvat austronesialaisiin kieliin. Saarten pääelinkeino on pitkään ollut helmien viljely. Maataloustuotteista merkittäviä vientituotteita ovat saagopalmu, kookos, tupakka, kilpikonnankuoret ja paratiisilinnun sulat.

## Lähteet
Minh Thai

**Minh Thai** on vietnamilais-yhdysvaltalainen henkilö, joka teki Rubikin kuution ratkaisemisen virallisen maailmanennätyksen 22,95 sekuntia Rubikin kuution ratkaisemisen maailmanmestaruuskilpailuissa Budapestissa 5. kesäkuuta 1982.

## Lähteet
* http://cubeland.free.fr/infos/infos.htm
Vesimelonit

**Vesimelonit** eli **liuskamelonit** (*Citrullus*) on kurkkukasvien heimoon kuuluva kasvisuku. Sen jäsenet voi erottaa meloneista siementen sijainnin perusteella: Melonit ovat yleensä vesimeloneita kiinteämpiä, ja niissä siemenet sijaitsevat hedelmän keskellä. Vesimeloneissa siemenet ovat tasaisesti jakautuneet koko hedelmälihaan.

## Lajit
* *[[Kolokvintti|Citrullus colocynthis]]* – kolokvintti
* *[[Citrullus ecirrhosus]]*
* *[[Vesimeloni|Citrullus lanatus]]* – vesimeloni
* *[[Citrullus naudinianus]]*

## Lähteet

## Aiheesta muualla
*Kassu – Kasvien suomenkieliset nimet: Vesimelonit (''Citrullus'')
* Suomen Lajitietokeskus: Liuskamelonit – ''Citrullus''
*Savela, M: Vesimelonit (''Citrullus'')
*Flora of China: ''Citrullus''
Leyan Lo

**Leyan Andrew Lo** (s. 24. marraskuuta 1985) on yhdysvaltalainen opiskelija, joka pitää hallussaan Rubikin kuution ratkaisemisen maailmanennätystä 11,13. Hänen hallussaan on myös sokkona ratkaistun kuution ennätysulos 1.28,82. Maailmanennätys syntyi *Caltech Winter competition* -kilpailussa vuonna 2006. Vaikka Lo teki maailmanennätyksen, voitto meni 15-vuotialle Shōtarō Makisumille, koska tulos määräytyi viiden suorituskerran kolmen parhaan ajan keskiarvon perusteella. 

Lo kuuluu *Caltech's Rubik's Cube Club* -seuraan. Hän opiskelee Kalifornian teknillisessä korkeakoulussa.

## Lähteet
* https://web.archive.org/web/20060218182313/http://www.sfgate.com/cgi-bin/article.cgi?f=%2Fn%2Fa%2F2006%2F01%2F14%2Fstate%2Fn185801S76.DTL

## Aiheesta muualla
* Lon kotisivut 
* Lon blogi
* Video Lon ennätyssuorituksesta
Antti Wirman

**Antti ”Warman” Wirman** (s. 20. heinäkuuta 1982) on suomalainen kitaristi.

Wirman opiskeli kitaransoittoa Espoon pop- ja jazzopisto Ebelissä. Hän soitti vuodesta 1997 lähtien perustamassaan Wisard-yhtyeessä, joka vaihtoi vuonna 2001 nimekseen Craydawn. Craydawnin ohella hän soittaa myös Battagiassa, ja kesällä 2005 hän esiintyi cover-yhtye Metal Heartissa, joka soitti 1980-luvun metalliklassikoita. Vuoden 2008 alussa Wirman liittyi The Scourger -yhtyeeseen.

Wirmanin vanhempi veli Janne Wirman on tunnettu Children of Bodomista. Veljekset ovat soittaneet yhdessä Jannen perustamassa Warmen-yhtyeessä. Wirman on vieraillut myös Kotipellon *[[Coldness]]*-albumilla (2004). Toukokuussa 2015 Wirman liittyi Children of Bodomiin sessiojäseneksi korvaamaan yhtyeen jättäneen Roope Latvalan kesän 2015 esiintymisten ajaksi.

## Lähteet

## Aiheesta muualla
* The Scourger
Amia

**Amia** (*Amia calva*) on **amiakalojen** lahkon (Amiiformes) ainoa nykyisin elävä laji. Lahkoon kuuluvien lajien fossiileja on löydetty permikaudelta.

## Ulkonäkö ja koko
Amia voi kasvaa metrin mittaiseksi ja painaa seitsemän kiloa. Vartalo on pitkä ja vankka, pää kartiomainen ja suu iso. Koiraat ovat pienempiä ja lyhytikäisempiä kuin naaraat. Selkäpuoli on tumman oliivinvihreä, vatsapuoli vaaleampi.

## Levinneisyys
Amia elää Yhdysvaltojen hitaasti virtaavissa rehevissä sisävesissä.

## Ravinto ja elintavat
Amiat ovat kaikkiruokaisia opportunisteja, joille maistuvat kalat, sammakot ja äyriäiset. Jos happipitoisuus on pieni, amiat voivat hakea pinnasta ilmakuplia uimarakkoonsa, joka toimii alkeellisena keuhkona. Urheilukalastajat pitävät lajia roskakalana.

## Lähteet

## Aiheesta muualla
*
*
*
Nathan Ellington

**Nathan Robert Ellington** (s. 2. heinäkuuta 1981 Bradford, West Yorkshire, Britannia) on englantilainen jalkapalloilija, joka pelaa Englannin toiseksi ylimmällä sarjatasolla mestaruusarjassa West Bromwich Albionissa. 

Nathan aloitti uransa amatöörijoukkue Walton & Hershamissa, josta hän siirtyi myöhemmin Bristol Roversiin. Wigan osti hänet helmikuussa 2003 1,2 miljoonalla punnalla. Wiganissa hän voitti kaudella 2004–2005 mestaruussarjan maalikuninkuuden 24 osumalla. Hän siirtyi elokuussa 2005 kolmella miljoonalla punnalla West Bromwichiin.